open-index/open-wikipedia-markdown huggingface dataset:
Lazybones

”**Lazybones**” on Hoagy Carmichaelin säveltämä ja Johnny Mercerin sanoittama musiikkikappale vuodelta 1933.

Kappale oli Carmichaelille ja Mercerille taloudellinen menestys. Se voitti 2&nbsp;500 dollarin ASCAP Awardin ja sitä myytiin ensimmäisenä kolmena kuukautena 350&nbsp;000 kappaletta. Sen nauhoittivat muun muassa Kate Smith ja Rudy Vallée.

Kappale sai alkunsa vuonna 1925 Curtis Hitchin Happy Harmonists -yhtyeen nauhoitussessiosta. Yhtye nauhoitti Carmichaelin ”Washboard Blues” -kappaleen säveltäjän soittaessa pianoa. Kun koenauhoitus jäi 20 sekuntia aiottua lyhyemmäksi, Carmichael lisäsi siihen improvisoidun pianosoolon. ”Lazybones” kehittyi myöhemmin tuosta pianosoolosta.

”Neekerilauluna” pidetyn kappaleen esittäminen kiellettiin natsi-Saksassa, koska sanottiin että se ”edistää laiskottelua eikä ole natsi-ideologian mukainen”.

## Lähteet
Marianne Aav

**Marianne Aav** (7. huhtikuuta 1952 Helsinki – 1. marraskuuta 2011 Helsinki) oli suomalainen taidehistorioitsija, joka toimi Designmuseon johtajana vuodesta 2001.

Aav valmistui ylioppilaaksi Alppilan lukiosta. Hän opiskeli taidehistoriaa Helsingin yliopistossa, josta valmistui filosofian maisteriksi vuonna 1977.

Työuransa Aav aloitti Helsingin kaupunginmuseossa. Vuonna 1978 hän siirtyi Taideteollisuusmuseoon (nyk. Designmuseo), jossa valmisteltiin samoihin aikoihin kokoelmien esittelyä uudelleen avatussa museossa. Ennen valintaansa museon johtoon Aav toimi vuoteen 1984 saakka amanuenssina ja vuosina 1984–2001 intendenttinä. Hän keskittyi kokoelmien järjestämiseen, täydentämiseen ja johdonmukaiseen kartuttamiseen. Hänen henkilökohtaisena kiinnostuksenkohteenaan oli korutaide.

## Lähteet
Bahr

**Bahr** on muun muassa seuraavien henkilöiden sukunimi:

* Egon Bahr (1922–2015), saksalainen poliitikko
* Hermann Bahr (1863–1934), itävaltalais-saksalainen kirjailija
* Walter Bahr (1927–2018), yhdysvaltalainen jalkapalloilija

## Katso myös

* von Bahr, ruotsalainen aatelissuku
The Night the Sun Came Up

**The Night the Sun Came Up** on yhdysvaltalaisen elektropop-artistin Devin ensimmäinen studioalbumi. Albumi julkaistiin ensimmäiseksi Australiassa 2. syyskuuta 2011 ja kolme päivää myöhemmin 5. syyskuuta 2011 Britanniassa ja Irlannissa. Yhdysvalloissa albumin julkaisupäiväksi ilmoitettiin 10. tammikuuta 2012, sillä albumille oli tarkoitus lisätä uusia kappaleita. Albumin on tuottanut ja kaikki kappaleet kirjoittanut hip hop -tuottajaryhmä The Cataracs yhdessä Devin kanssa. Kappaleet ja albumin kansikuvan Dev julkisti Facebookissa 27. heinäkuussa 2011.

Tulevan studioalbumin ensimmäinen single *Bass Down Low* julkaistiin 6. joulukuuta 2010. Toinen single *In the Dark* julkaistiin 26. huhtikuuta 2011. Molemmille kappaleille on kuvattu myös musiikkivideot.

## Kappaleet

## Arvostelut
* Metacritic: 71/100
* About.com: 
* Allmusic: 
* Rolling Stone: 

## Julkaisuhistoria

## Lähteet
Behmer

**Behmer** on Ruotsin ritarihuoneeseen kirjoitettu aatelissuku numero 486 ja nimellä de Behm suku numero 1256. Suvun vanhin tunnettu jäsen Jonas Michaelsson Behm toimi Gellen oikeuspormestarina vuonna 1611. Albrecht Behm harjoitti kaivostoimintaa ja kohosi 1675 Vuorikollegion asessoriksi. Hänen poikansa Albrecht aateloitiin nimellä De Behm Ranskan joukoissa osoittamansa henkilökohtaisen urheuden vuoksi ja veljenpoika Svean hovioikeuden asessori, reduktiokomission komissaari ja hovineuvos Daniel aateloitiin nimellä Behmer. Daniel Behmer (1611–1669) oli päässyt vallanpitäjien suosioon toimiessaan valtakunnankansleri Axel Oxenstiernan kauppiaana. Hänen poikansa Axel (k. 1693) oli asessori Götan hovioikeudessa.

## Lähteet
*

### Viitteet
Rhett Davies

**Rhett Davies** (s. 1949 Lontoo, Iso-Britannia) on brittiläinen musiikkituottaja ja äänittäjä. Hän aloitti uransa äänittäjänä Island-studioilla, ja hänen ensimmäinen täysimittainen työnsä oli Brian Enon *[[Taking Tiger Mountain (By Strategy)]]* -albumin nauhoittaminen vuonna 1974. Davies jätti musiikkibisneksen vuonna 1990, vaikkakin hän nykyisin luo musiikkia yksityisesti.

## Lähteet
Aarne Laaksovirta

**Aarne Ferdinand Styrbjörn Laaksovirta** (synt. **Dahlström**; 23. marraskuuta 1881 Luhanka – 30. huhtikuuta 1958 Helsinki) oli suomalainen kirjailija ja Oriveden opiston ensimmäinen johtaja.

Laaksovirta kirjoitti ylioppilaaksi vuonna 1903 ja valmistui filosofian kandidaatiksi 1909. Hän toimi vuodesta 1909 Oriveden kansanopiston (vuodesta 1928 kansankorkeakoulun) johtajana. Hän oli vuodesta 1917 myös Oriveden kotitalouskoulun johtaja ja vuodesta 1920 Jyväskylän yliopiston yhdistyksen pääasiamies. Laaksovirta oli vuonna 1918 Oriveden suojeluskunnan esikuntapäällikkönä. Hänet valittiin Oriveden kunnanvaltuustoon vuonna 1919. Hän oli edustajana vuoden 1913 kirkolliskokouksessa, kuului Hämeen sähkön hallintoneuvostoon ja johtokuntaan, ja oli vuosina 1922–1929 Pienviljelijäin keskusliiton valtuuskunnan puheenjohtaja. Laaksovirta kannatti 1930-luvulla Pienviljelijäin puoluetta. Hän viljeli Mäkiahon tilaa Orivedellä.

Laaksovirran sisaruksia olivat työväenliikkeessä vaikuttanut juristi Einari Laaksovirta ja Otto Wille Kuusisen ensimmäinen vaimo Saima Kuusinen. Aarne Laaksovirran puoliso oli opettaja Sylvi Laaksovirta, o.s. Hannikainen.

## Teoksia
* *Rieskajupakka* : kolminäytöksinen juorutora. Katajan näytelmäkirjallisuutta n:o 2.       Kataja, Helsinki 1907
* *Kansanopistosta : esitelmä kansalle*.         Tekijä, Orivesi 1911
* *Pari kirjoitelmaa Skandinaavisesta kansanopistosta*. Eripainos Oriveden kansanopiston vuosikirjasta.        Tampere 1926
* *Oriveden kansankorkeakoulu*.         Oriveden kansankorkeakoulu, Tampere 1928
* *Oriveden opisto : 1909-1929*.         Oriveden opisto, Tampere 1929

## Lähteet
* 
* ''Aikalaiskirja'' (1934), s. 359–360 Runeberg.org.
*
Arne von Schoultz

**Arne Martin Ormelie von Schoultz** (10. marraskuuta 1874 Viipurin maalaiskunta - 3. toukokuuta 1957 Oslo) oli suomalainen ruotsin kielellä kirjoittanut kirjailija.

## Henkilöhistoria
Arne von Schoultzin vanhemmat olivat insinööri, valtiopäivämies Karl Fredrik Sebastian von Schoultz ja Henriette Florence von Schoultz. Insinööri, valtiopäivämies Constantin Runo Georg von Schoultz oli hänen veljensä.

## Teoksia
* *Judas* : skådespel i sex akter.     Helsingfors 1927
* *Det stora äventyret : Stiltje - storm*.            Söderström, Helsingfors 1930 
* *Radio-opas : yleistajuisia ohjeita vastaanottimen hoidossa, vikojen etsimisessä, korjaamisessa y. m. sekä asemataulukko : Suomen oloihin sovellettu*.      Teos, Tampere 1931
* *Ut i vida världen*.         Söderström, Helsingfors 1931
* *Den stora examen*.        Söderström, Helsingfors 1932

## Lähteet
* 

### Viitteet
Gustaf Adolf Silfverhjelm

**Gustaf Adolf Silfverhjelm** (11. joulukuuta 1872 Helsingin maalaiskunta – 18. joulukuuta 1944 Helsinki) oli suomalainen ruotsin kielellä kirjoittanut näytelmäkirjailija ja vapaaherra. Hänen isänsä oli kenraalimajuri Carl Silfverhjelmin veli Ture Silfverhjelm ja äitinsä Louise Adelaide Munsterhjelm.

## Henkilöhistoria
Silfverhjelm avioitui Sannäsin kartanon nuoren perijättären Ingrid Eklundin kanssa, joka kuitenkin kuoli vuonna 1899 lapsivuoteeseen vasta 19-vuotiaana. Seuraavana vuonna Gustav Silfverhjelm osti Sannäsin kartanon vuoden ikäiseltä tyttäreltään. Vuonna 1901 hän avioitui Sarvilahden kartanon tyttären Elsa von Bornin kanssa, ja he asettuivat asumaan Sannäsiin. Heidän lapsiaan olivat Lorenz Silfverhjelm ja Elsa Helena Furuhjelm (o.s. Silfverhjelm).

Ingrid Eklundin isä rakennutti tyttärelleen Porvoon Näsinmäen hautausmaalle hautakappelin, joka sai aluksi nimekseen Eklundin kappeli. Myöhemmin kappeliin haudattiin Silfverhjelmin suvun jäseniä ja kappelia alettiin kutsua Silfverhjelmin kappeliksi. Silfverhjelmin kappeliin on viimeksi laskettu uurna vuonna 1991.

Silfverhjelm oli aatelissäädyssä edustaja valtiopäivillä 1899, 1900, 1904–1905 ja 1905–1906.

Silfverhjelm oli vuonna 1915 perustamassa Sotilaskomiteaa, joka oli Haminan kadettien perustama itsenäisyysaktivistien järjestö, jonka tarkoitus oli irrottaa Suomi Venäjästä sotilaallisin keinoin Saksan armeijan avulla. Kokouksia pidettiin Sannäsin kartanossa. Sotilaskomitean jäsenenä Silfverhjelm valittiin syyskuussa 1917 komiteaan, joka käsitteli suojeluskuntien perustamiskysymystä, eli käytännössä oli kysymys asevelvollisuuslain valmistelukomiteasta.

Silfverhjelm oli keskeisiä henkilöitä Porvoon seudun suojeluskuntatoiminnan käynnistämisessä. Aseita saatiin Saksasta SM UC-57 -sukellusveneen tuodessa jääkärien etukomennuskuntaa ja aseita Sannäsin edustalle Loviisan ja Porvoon välimaastoon Pernajanlahden edustalla olevaan saareen 17. marraskuuta 1917.

Sisällissodan sytyttyä tammikuun lopulla 1918 Etelä-Suomi joutui punaisten valtaan. Porvoon seudulla valta pitivät sodan ensi vaiheessa Silfverhjelmin johtamat valkoiset, jotka joutuivat kuitenkin tappiolle ja perääntyivät Pellingin saariston kautta Viroon (ks. Pellingin retki). Silfverhjelm palasi vaimonsa kanssa Virosta Saksan kautta takaisin Suomeen.

## Näytelmiä
* *En fader*: skådelspel i två akter. Borgåbladets teaterbibliotek 63. Tryckeri- och tidnings, Borgå 1936.

## Lähteet

## Muu kirjallisuus
*
Anton Westerberg

**Anton Fredrik Westerberg** (18. heinäkuuta 1888 Kirkkonummi – 5. heinäkuuta 1944) oli suomalainen ruotsin kielellä kirjoittanut kirjailija. Hän käytti nimimerkkiä *Ån Botvidsson*.

Westerbergin vanhemmat olivat maanviljelijä Frans Julius Westerberg ja Ida Sofia Strömstén. Hän toimi kansakoulunopettajana 1912—1914 ja tilapäisenä kansakoulujen tarkastajana 1922—1923. Myöhemmin Westerberg työskenteli vakuutusvirkailijana Helsingissä.

Westerbergin puoliso oli Elin Elisabet Granberg, heidän pojastaan Thor-Ulf Viking Westerbergistä (s. 1915) tuli lääkäri.

## Teoksia
Nimimerkillä *Ån Botvidsson*:
* *Prolog vid Järsö ungdomsföreningshems invigningsfest den 12. XII. 1920*.         Helsingfors 1920
* *Havsvargarna : en forntidssaga*.        Schildt, Helsingfors 1939

## Lähteet
* 
* Svenskt författarlexikon 1900-1940 (Projekt Runeberg)

### Viitteet
Gunnar Wallin

**Gunnar Wallin** (5. toukokuuta 1895 Uusikaupunki – 9. tammikuuta 1944 Helsinki) oli suomalainen näyttelijä ja ruotsin kielellä kirjoittanut näytelmäkirjailija.

Gunnar Wallinin vanhemmat olivat Wilhelm Gustaf Wallin ja Maria Theresia Tennissohn. Hän oli näyttelijänä Helsingin Ruotsalaisessa teatterissa.

## Näytelmiä
* *Filip*. Söderström, Helsingfors 1944

## Lähteet
* 

## Aiheesta muualla
* 
*
Ula-luokka

**Ula-luokka** on Norjan  laivaston kuuden dieselkäyttöisen sukellusveneen muodostama alusluokka, jonka alukset valmistettiin Saksassa 1980- ja 1990-lukujen vaihteessa. Se on ainoa Norjassa palveluksessa oleva sukellusveneluokka.

## Suunnittelu
Alusten moottoreiden todettiin tuottavan enemmän ääntä kuin oli odotettu.
 
## Alukset
Luokan kuusi alusta tilattiin 30. syyskuuta 1982 Thyssen Nordseewerkeltä Emdenistä. Lisäksi tehtiin optio kahden aluksen tilaamisesta, mutta sitä ei koskaan toteutettu.

## Lähteet

*

### Viitteet
Alta-luokka

**Alta-luokka** on Norjan  laivaston miinanraivaajaluokka, johon kuuluu kaikkiaan viisi alusta. Aluksista on palveluksessa kolme, yksi poistettu palveluksesta ja yksi tuhoutunut. 

## Alukset

## Lähteet
*

### Viitteet
Belfrage

**Belfrage** on Ruotsin ritarihuoneeseen kirjoitettu aatelissuku numero 782. Suku on lähtöisin Skotlannista, missä Penningtonin herra Gulilelm Belfrage mainitaan ritarina. Tämän jälkeläinen Hans Belfrage (1614–1668) muutti äitinsä kanssa Ruotsiin vuonna 1642 ja tuli kauppiaaksi ja pormestariksi Wenersborgiin. Hänet aateloitiin vuonna 1666. Hänen aikuisikään eläneet poikansa antautuivat sotilasuralle ja kohosivat everstiluutnanteiki. Henric Johan (1640–1706) oli ensin Jönköpingin ratsuväen everstiluutnantti ja lopulta Göteborgin ratsuväen everstiluutnantti. Hänen jälkeläisensä Johan Lennart (1754–1820) oli Bohusin rykmentin eversti 1796 ja prikaatinpäällikkö vuonna 1808.

## Lähteet
*

### Viitteet
Bennet (ruotsalainen aatelissuku)

**Bennet** on Ruotsin ritarihuoneeseen kirjoitettu aatelissuku numero 831 ja vapaaherrallinen suku numero 154. Suku on lähtöisin Skotlannista, missä William Bennet toimi kuningas Jaakko I:n ministerinä. Hänen poikansa James (Jacob) muutti Ruotsiin, missä kohosi Turun läänin ratsuväen majuriksi ja aateloitiin vuonna 1675.
 Hänen poikansa kenraalimajuri Wilhelm Bennet korotettiin vapaaherraksi vuonna 1719. Hänen mainitaan olleen kuningas Kaarle XII:n urheimpia sotureita. Hän myös toimi Malmön komendanttina.
## Lähteet
*

### Viitteet
Benzelstierna

**Benzelstierna** on Ruotsin ritarihuoneeseen kirjatettu aatelissuku numero 1628. Suku on lähtöisin Bentzebyn kylästä, mistä tohtori Erik Benzelius vanhempi (1632–1709) muodosti sukunimensä. Hänen seitsemästä pojastaan viisi aateloitiin nimellä Benzelstierna. Kaksi muuta olivat arkkipiispat Erik Benzelius nuorempi (1675–1743) ja Jakob Benzelius (1683–1747). Suvun muita jäseniniä ovat kirjastonhoitaja Gustaf Benzelstierna (1687–1747), Västeråsin piispa Lars Benzelstierna (1719–1800) ja valtiollinen seikkailija Lars Benzelstierna (1759–1808).

## Lähteet
*

### Viitteet
Berendes

**Berendes** oli Ruotsin ritarihuoneeseen kirjoitettu aatelissuku numero 55 ja vapaaherrallinen suku numero 46. 

Johan Berendes eli 1500-luvulla Brandenburgissa. Hänen poikansa Johan (k. 1612) oli julkinen notaari vuonna 1553 ja 1554 Kustaa Vaasa kutsui hänet Ruotsiin poikiensa Magnusin ja Kaarlen opettajaksi. Johan Berendes toimi kuningas Juhana III:n sihteerinä 1571 ja aateloitiin 1574. Tämän jälkeen hän toimi Tallinnan käskynhaltijana. Linnanisäntä, kamarineuvos Joakim Berendesin (k. 1623) pojista Johan Berendes (1603–1652) oli valtaneuvos ja eversti, myöhemmin kenraalimajuri Fabian Berendes (1610–1679) taas korotettiin vapaaherraksi.

## Lähteet
*

### Viitteet
Catch the Catch

**Catch the Catch** on C. C. Catchin debyyttialbumi vuodelta 1986. Monet albumin kappaleista ovat hänen uransa tunnetuimpia, ja ne on kirjoittanut tuottaja Dieter Bohlen. Albumi menestyi hyvin ympäri Eurooppaa, ollen parhaimmillaan Saksan sekä Norjan listoilla sijalla 6, ja Jugoslaviassa toisella sijalla. Suurin osa albumin kappaleista on alkuperäisiä single-versioita.

## Kappaleet
# "'Cause You Are Young" - 4:47
# "I Can Lose My Heart Tonight" - 5:55
# "You Shot a Hole In My Soul" - 5:19
# "One Night's Not Enough" - 3:23
# "Strangers By Night" - 5:44
# "Stay" - 5:49
# "Jump In My Car" - 4:36
# "You Can Be My Lucky Star Tonight" - 5:16
Progressiivinen multifokaalinen leukoenkefalopatia

**Progressiivinen multifokaalinen leukoenkefalopatia** (PML) on harvinainen aivojen valkean aineen sairaus. Useimmat ihmiset kantavat JC-virusta, joka ei aiheuta sairautta muilla kuin niillä, joiden immuunijärjestelmä on heikentynyt. Yleisintä PML on HIV-positiivisilla, joilla se kertoo AIDSin puhkeamisesta. Myös esimerkiksi elinsiirron saaneet ovat immunosuppressiivisen lääkityksen johdosta sairastumisvaarassa. Muita tiloja, joihin liittyy PML-alttius, on esimerkiksi lymfooma.

PML:n oireet vaihtelevat. Niihin lukeutuvat etenevä heikkous sekä näön, puheen ja joskus persoonallisuuden muutokset.

Ensikuukausina diagnoosin jälkeen PML-potilaista 30–50 prosenttia menehtyy. Taudin kanssa selviävätkin potilaat voivat jäädä vakavasti vammautuneiksi.

## Lähteet
HMS Gorgon (1914)

**HMS Gorgon** oli Britannian kuninkaallisen laivaston Gorgon-luokan monitori.

## Valmistus

Norjan hallitus tilasi marraskuussa 1913 rannikkopanssarilaiva *KNM Nidarosin* Armstrong Whitworthin Elswickin telakalta, missä köli laskettiin 11. kesäkuuta 1913 telakkanumerolla 862. Alus laskettiin vesille 8. elokuuta 1914. Ensimmäisen maailmansodan puhjettua valmistuminen hidastui ja lopulta keskeytyi.

Britannia lunasti aluksen Norjalta 246&nbsp;000 punnalla. Amiraliteetti lähetti telakalle määräyksen töiden jatkamisesta 9. tammikuuta 1915 ja alukselle varattiin huhtikuussa uusi nimi *HMS Gorgon*. Kuukautta myöhemmin työt telakalla keskeytyivät uudelleen.

Syyskuussa 1917 työt aluksella jatkuivat uudistettujen suunnitelmien mukaan. Koeajojen päätyttyä alus liitettiin laivastoon 25. toukokuuta 1918.

## Palvelus
Alus liittyi 6. kesäkuuta Keyesin johtamaan Doverin partio-osastoon ja se tulitti 26. heinäkuuta ensimmäisen kerran Saksan keisarikunnan armeijan haupitsipatteria. Alus suoritti syys-lokakuussa toistuvasti tulitukitehtäviä ja siihen osui ainoastaan sirpaleita lähelle osuneista kranaateista. Alus ampui 15. lokakuuta Belgian rannikolla viimeisen kerran ensimmäisessä maailmansodassa, koska saksalaisjoukot olivat vetäytyneet sen tykkien kantaman ulkopuolelle.

Sodan päätyttyä alusta tarjottiin Norjalle, mutta se oli liian leveä Hortenin telakalla tehtäviin huoltoihin. Alus sijoitettiin poistolistalle ja tarjouksia saapui Etelä-Amerikan maista sekä Romaniasta, mutta sitä ei myyty. Vuonna 1921 alus riisuttiin aseista ja sitä käytettiin vedenalaisten räjäytysten testaamiseen. Aina vuoteen 1928 jatkuneiden kokeiden päätyttyä alus myytiin romutettavaksi 28. elokuuta Wardille Pembrokeen.

## Lähteet
*
*

### Viitteet
HMS Glatton (1914)

**HMS Glatton** oli Britannian kuninkaallisen laivaston Gorgon-luokan monitori.

## Valmistus
Norjan hallitus tilasi tammikuussa 1913 rannikkopanssarilaiva *KNM Bjørgvinin* Armstrong Whitworthilta Elswickistä, missä köli laskettiin 26. toukokuuta 1913. Aluksen aseistuksena piti olla 240 millimetrin  ja 150 millimetrin tykit ja sen tuli kyetä 15 solmun nopeuteen. Alus laskettiin vesille 8. elokuuta 1914.

Amiraliteetti aloitti marraskuussa 1914 neuvottelut Norjan kanssa lunastaakseen valmisteilla olleen aluksen sekä sen sisaraluksen *[[HMS Gorgon (1914)|KNM Nidarosin]]*. Lopulta päästiin sopimukseen ja Norjalle maksettiin aluksesta 370&nbsp;000 puntaa. Tammikuussa 1915 telakka sai määräyksen muuttaa aluksen monitoriksi ja samalla muuttaa pääaseet Britannian kuninkaallisen laivaston standardien mukaiseksi sekä lisätä polttoaineen määrää toimintasäteen kasvattamiseksi. Muutostyöt keskeytettiin toukokuussa *[[HMS Courageous (50)|HMS Courageousin]]* ja *[[HMS Furious (47)|HMS Furiousin]]* valmistamiseksi. Telakka sai pyynnön töiden jatkamisesta syyskuussa 1917 ja samalla toteuttaa uudistuksia jo hyväksyttyihin suunnitelmiin. Alukselle piti tehdä torpedovyöt ja kasvattaa pääaseiden korotuskulmaa. Alus valmistui syyskuussa 1918.

## Palvelus
*HMS Glattoniksi* nimetty alus otettiin palvelukseen 30. elokuuta Newcastlessa ja se saapui 11. syyskuuta Doveriin. Viikkoa myöhemmin 16. syyskuuta aluksen ollessa ankkurissa Doverissa sen keskilaivassa ollut kuuden tuuman kranaattien makasiini räjähti, mikä aiheutti aluksella tulipalon. Aluksen raivokas palo esti sen upottautumisen ja amiraali Keyes antoi määräyksen *[[HMS Cossack (1907)|HMS Cossackille]]* upottaa alus torpedoimalla. Ensimmäinen torpedo ei lauennut, mutta toinen repäisi palavan monitorin kylkeen reiän. Tarvittiin vielä *[[HMS Myngs]]in* laukaisemat kaksi torpedoa ennen kuin monitori kaatui kyljelleen ja upposi. Yli puolet aluksen miehistöstä sai joko surmansa tai loukkaantui onnettomuudessa.

## Lähteet
*
*

### Viitteet
Lentopallon 2-sarjakausi 2010–2011

**Lentopallon [[Lentopallon miesten 2-sarja|miesten 2-sarjakausi]] 2010–2011** pelattiin seitsemässä alkulohkossa, joiden parhaat jatkoivat kamppailua noususta Lentopallon 1-sarjaan.

## Runkosarja

### Lohko 1

### Lohko 2

### Lohko 3

### Lohko 4

### Lohko 5

### Lohko 6

### Lohko 7

## Ylempi jatkosarja

### Lohko 1

### Lohko 2

### Lohko 3

### Lohko 4

## Nousukarsinnat
Kahden ottelun yhteistulos ratkaisi nousijan.

## Lähteet
* Tulospalvelu
Lentopallon miesten 1-sarjakausi 2009–2010

Kauden 2009 päätteeksi mikään ykkössarjajoukkue ei noussut SM-liigaan, sen sijaan sarjaan nousi Kontiolahden Isku kakkossarjan mestarina. Fuusioseura Kuutoset Volley on myös uusi joukkue sarjassa kaudella 2009-10. Kuutoset peri paikan Nurmon Jymyltä. Etelälohkossa Savonlinnan East Volley luopui sarjapaikastaan.

## Joukkueet ja sarjataulukot kaudella 2009/2010

## Pudotuspelit

### Puolivälierät

### Välierät

### Loppuottelu

### Liigakarsinta

## Lähteet
* Lentopalloliiton tulospalvelu
Claudio Santamaria

**Claudio Santamaria** (s. 22. heinäkuuta 1974, Rooma) on italialainen näyttelijä. Santamaria on esiintynyt pääosin italialaisissa elokuvissa. Tunnetuimmat roolit elokuvissa ovat ''Pojan huone'' ja ''Casino Royale''.

## Lähteet

 

## Aiheesta muualla

*
Savjolovon asema (Moskova)

**Savjolovon asema** () on Moskovassa sijaitseva Venäjän rautateiden rautatieasema. Se luetaan tavallisesti yhdeksi kaupungin yhdeksästä päärautatieasemasta, vaikka asema palvelee ainoastaan lähijunaliikennettä.

Rautatieasema sijaitsee Moskovan ydinkeskustan luoteispuolella, 4,9 kilometriä Punaiselta torilta. Käynti *Savjolovskaja*-metroasemalle on heti rautatieaseman pääovien itäpuolella. Metroasema kuuluu Moskovan metrolinja 9:n (harmaa) reitistöön.

Rautatieasema on saanut nimensä Moskovasta 130 kilometriä pohjoiseen sijainneesta Savjolovon kylästä (Савёловo). Savjolovo on sittemmin sulautettu Volgan vastarannalla sijaitsevaan  Kimryn kaupunkiin, mutta rautatieaseman nimi on yhä Savjolovo.

## Lähteet

## Aiheesta muualla
* Aseman sivusto   (savelovsky.dzvr.ru)
* Savjolovon aseman tietoja, mm. aseman pohjapiirros, aikataulut, lippumyymälän tiedot yms   (moscow.ru)
* Moskovan matkustustiedote: varovaisuutta asemilla!  (formin.fi)
* Venäjän rautateiden matkustajaliikenteen sivut, sis. aikatauluhaku  (rzd.ru)
*  ,  (parovoz.com)
Berg von Linde

**Berg von Linde** on Ruotsin ritarihuoneeseen kirjoitettu aatelissuku numero 1917. Suvun kantaisä Niclas Barg oli majuri ja sai kuningas Kaarle IX:ltä sätereitä.Hänen pjanpoikansa Otto Adrian Berg (1711–1768) liittyi vapaaehtoisena armeijaan vuonna 1723 ja kohosi kapteeniksi vuonna 1744. Vuonna 1749 hänestä tuli äskettäin perustetun Miekkaritarikunnan ritari, majuriksi hän kohosi vuonna 1750 ja aateloitiin vuonna 1751 nimellä Berg von Linden. Vuonna 1755 hän  oli Pommerissa linnoitusjoukkojen everstiluutnantti ja 1764 Suomen linnoitusprikaatin eversti. Jean Albrecht Berg von Linde (1793–1857) toimi notaarina Götan hovioikeudessa ja tämän jälkeen asessorina Skoonen ja Blekingen hovioikeudessa ja lopulta Blekingen hovioikeuden presidenttina. Hänestä sai vuonna 1848 Pohjantähti-ritarikunnan suurristin.

## Lähteet
*

### Viitteet
Petollinen viettely

**Petollinen viettely** on Suomessa yksi oikeustoimilain mukaisista pätemättömyysperusteista, jotka aiheuttavat oikeustoimen pätemättömyyden. Oikeustoimilaki sääntelee erityisesti sopimusoikeutta. Pätemättömyysperuste on voimassa oikeustoimen tekemisestä lähtien, joten sillä on taannehtiva vaikutus. Oikeustoimi ei sido lain 30 §:n mukaan siihen vieteltyä, jos se, johon oikeustoimi on kohdistettu, on saanut sen aikaan petollisella viettelyllä. Oikeustoimi on pätemätön silloinkin, kun vastapuoli on tiennyt tai hänen olisi pitänyt tietää, että toinen on petollisesti vietellyt oikeustoimen tekijän sen tekemiseen. 
   
## Tunnusmerkistö
Petollisen viettelyn tunnusmerkistö täyttyy, kun henkilölle esitetään seikka, joka ei pidä paikkaansa, tai todellista asiaa vääristellään. Myös oikeustoimen kannalta merkityksellisen seikan salaaminen saattaa olla petollista viettelyä. Salaaminen on petollista viettelyä erityisesti silloin, kun sopijapuolella on ollut velvollisuus tehdä asia vastapuolelle selväksi. Pätemättömyyden syy on sopijapuolle aiheutettu vääristynyt kuva sopimuksen oikeusvaikutuksista. 

Petollinen viettely muistuttaa petosta. Petoksen tunnusmerkistö täyttyy kuitenkin vain, jos siihen syyllistynyt on ryhtynyt toimintaan hankkiakseen itselleen tai toiselle oikeudetonta taloudellista hyötyä ja aiheuttanut toiselle vahinkoa. Petollinen viettely ei edellytä edun hankkimista tai vahingon aiheuttamista. Toisen sopijapuolen taivuttaminen oikeustoimen tekemiseen riittää. Petolliseen viettelyyn voi syyllistä jompikumpi sopimuksen osapuolista tai ulkopuolinen henkilö. Jos erehdyttävät tiedot on antanut ulkopuolinen henkilö, pätemättömyyden edellytyksenä on, että vastapuoli on tiennyt tai hänen olisi pitänyt tietää erehdyttämisestä. Vääristellyllä asianhaaralla tulee olla myös merkitystä sopimuksen kannalta, jotta petollinen viettely tulisi kysymykseen.

Petollisesta viettelystä on erotettava tuotteiden mainostus ja kehuminen. Vaikkei kodinkone myyjän kehuma "maailman paras pesukone" olisikaan maailman paras, ei myyjän toiminta täytä petollisen viettelyn tunnusmerkistöä. 

## Lähteet

*
Snake Eyes (elokuva)

**Snake Eyes** on vuonna 1998 ilmestynyt jännityselokuva. Elokuvan pääosia näyttelevät Nicolas Cage, Gary Sinise, Carla Gugino, John Heard, Joel Fabiani ja Luis Guzmán. Elokuvan on ohjannut Brian De Palma.

## Juoni

Rick Santoro (Cage) on lahjottavissa oleva poliisi, joka vastaa nyrkkeilyn raskaan sarjan mestaruusottelun turvatoimista. Ottelun tuoksinassa katsomossa oleva Yhdysvaltain puolustusministeri ammutaan ja seuraa kaaos. Santoro alkaa tutkia salamurhaa.

## Vastaanotto

Elokuva sai nuivia arvosteluja. Esimerkiksi Film-O-Holic.com-elokuvasivustolla Juha Rosenqvist ihmettelee, miten näin lapsellinen käsikirjoitus on päässyt maineikkaan De Palman käsien läpi: ”*Snake Eyes* on typerryttävän tavanomainen teelmys, joka on pahin tuomio mitä elokuvalle voi antaa: hyvät lähtökohdat ja resurssit unohdettiin hyödyntää elokuvaa tehtäessä.” *Helsingin Sanomien* Jari Lindholm luonnehti elokuvaa kahden tasapainottoman machomiehen pilaamaksi: Cage ylinäyttelee ja De Palman kamera seuraa tätä ihaillen. Toisen pääosan näyttelijän Gary Sinisen kasvoilla hän oli näkevinään tuskastumista koko tuotantoon.

## Lähteet
Satuja vallasta

**Satuja vallasta** on suomalais-ruotsalainen lyhyt animaatio vuodelta 1973. Sarjan ovat luoneet Riitta Rautoma ja Heikki Partanen. *Satuja vallasta* -sarja koostuu erillisistä tarinoista, joissa kaikissa on eri henkilöt. Sarjan sisältö on väkivallan vastainen ja kunkin tarinan aiheena on jokin ilmiö tai ajatus, jotka kertovat itsekkyydestä, ystävyydestä, vallasta ja monesta muusta elämän ilmiöstä. Sarjaa esitettiin keskiviikkoisin Yle TV1:n Puoli kuusi -lastenohjelmissa 17.1.-11.4.1990.

## Jaksot
# Pikku Piru
# Leipuri
# Sininen mies
# Lohikäärme
# Bon ja Ron
# Pekka Perhonen
# Aasi
# Pieni punainen panssarivaunu
# Metsästäjä
# Juhlat
# Kynä, vasara ja lantti
# Hajuvesisika
# Haiseva silli

## Tekijät
* Kertoja: Vesa Mäkelä
* Käsikirjoitus: Robert Alftan
* Animaatio: Riitta Rautoma
* Kuvaus: Heikki Partanen
* Äänitys: Jan Branhild
* Musiikki: Kari Rydman
* Laulujen sanat: Robert Alftan
* Ohjaus: Riitta Rautoma, Heikki Partanen
* Tuottajat: Riitta Rautoma, Heikki Partanen
KNM Alta (M314)

***KNM Alta*** (runkonumero M314) oli Norjan laivaston vuosina 1966–1996 palveluksessa ollut Sauda-luokan miinanraivaaja. Se oli rakennettu puusta ja ei-magneettisista metalleista.  Se oli alun perin Yhdysvaltain laivaston Adjutant-luokan miinanraivaaja *USS MSC-104*.

## Valmistus

Alus tilattiin Mainesta Hodgeson Brothersilta. Alus laskettiin vesille 31. tammikuuta 1953. Se luovutettiin MDAP-sopimuksen mukaisesti Belgialle.

## Palvelus

Alus oli Belgian laivastossa nimellä *Arlon* runkonumerolla M915. Belgia luovutti maaliskuussa 1966 aluksen Norjalle, jolloin Belgialle luovutettiin entiset Yhdysvaltain laivaston Aggressive-luokan miinanraivaajat *[[KNM Lagen]]* ja *[[KNM Namsen]]*. Se oli ennen palveluksesta poistoaan uusien Oksøy/Alta-luokkien alusten järjestelmien testialustana. Korvaavan aluksen saavuttua *Alta* poistettiin 1986 palveluksesta ja alusluettelosta. Alus muutettiin museolaivaksi. Sen omistaa Norjan Forsvarsmuseet, mutta siitä pitää huolta vapaaehtoisjärjestö Fartøylaget KNM Alta.

## Lähteet
*

### Viitteet

## Aiheesta muualla

*KNM Altan kotisivu
Melbourne Shuffle

**Melbourne Shuffle** on rave- ja klubitanssi, joka syntyi 1980-luvulla. Tanssissa liikutaan usein joko liikkeellä "running man" jossa juostaan kuin sutien tyylistä riippuen jalat korkealle nostaen ja heiluttaen käsiä rymikkäästi tai "shuffle" liikkeellä jossa liikutaan yhdellä jalalla kantapään ja varpaiden avulla (c-walk yhdellä jalalla) toista jalkaa potkien eri sivuille variaatiosti riippuen.

## Historia

### 1980-luku

Melbourne Shuffle muokkautui 1980-luvun stomping-tanssista kun ravesta tuli vaikutteita breakbeat- ja teknomusiikkiin. Se sai vaikutteita myös breakdancesta ja hiphopista, josta "running man" on peräisin.

### 1990-luku

1990-luvun puolivälissä Melbourne Shufflesta tuli yhä suositumpi, jolloin syntyi monia tyylejä, mutta kaikissa säilyi pääliikkeenä "shuffle", jossa liikutaan kantapäitä ja varpaita liikuttamalla. Tästä tulikin nimi Melbourne Shuffle. Käsien liikkeestä tuli myös vallitsevampi.

### 2010-luku

Vuonna 2011 LMFAO toi tanssin uudelleen muotiin kappaleellaan Party Rock Anthem, jonka musiikkivideossa tanssikoreografia perustuu muokattuun Melbourne Shuffleen. Useiden Melbourne shufflen sekä Hardstyle shufflen harrastajista kuitenkin pitävät LMFAO:n versiota shufflesta halpana sekä typerän näköisenä tanssina eikä edes yhdistä melbourne shufflea sekä LMFAO shufflea toisiinsa, vaan pitävät niitä kahtena aivan erilaisena tanssilajina.
Terencio Sierra

**Terencio Esteban Sierra Romero** (16. marraskuuta 1839 San Francisco de Coray, Honduras – 25. syyskuuta 1907 Granada, Nicaragua) oli hondurasilainen poliitikko, joka oli maansa presidenttinä 1899–1903.

Sierra oli nuoruudessaan latojan oppipoikana ja myöhemmin harjoitti ammattia El Salvadorissa. Sen jälkeen hän työskenteli laivayhtiön tilitarkastajana ja matkusteli paljon. Yhdysvalloissa hän hankki tutkinnon insinööri- ja sotatieteistä. Sierra palasi Hondurasiin 1870-luvun alussa oltuaan kymmenen vuotta ulkomailla. Hän työskenteli hetken siviilipuolella mutta liittyi sitten armeijaan.

Marco Aurelio Soton hallituskaudella Sierra sai johdettavakseen useita teknisiä projekteja. Lopulta hän ajautui kuitenkin ristiriitoihin Soton kanssa ja joutui lähtemään maanpakoon Nicaraguaan. Policarpo Bonillan johdolla liberaalit kaatoivat Ponciano Leivan hallinnon 1893, ja Sierra johti liberaalien joukkoja monissa taisteluissa. Hänet valittiin Bonillan seuraajaksi 1898, ja hän vannoi virkavalansa 1899. Sierran pyrittyä säilyttämään valtansa vielä vuoden 1903 jälkeen Manuel Bonilla syrjäytti hänet. Sierra kuoli Nicaraguassa 1907.

## Lähteet
* 

### Viitteet
Tekijänoikeuden raukeaminen

**Tekijänoikeuden raukeaminen** tarkoittaa eräiden tekijän oikeuksien lakkaamista sen jälkeen kun teoksen fyysinen kappale on tekijän luvalla toimitettu markkinoille ja myyty tai muuten pysyvästi luovutettu uudelle omistajalle. Tätä oikeuden lakkaamista teoskappaleen luovutuksen tai muun vaihdantaan saattamisen johdosta kutsutaan oikeuden raukeamiseksi eli *konsumoitumiseksi*.

## Tekijänoikeuden raukeaminen Suomessa
Asiaa koskevat säännökset ovat Suomen tekijänoikeuslain 19 ja 20&nbsp;§:ssä. Näitä vaihdannassa lakkaavia tekijänoikeuksia ovat tekijän levitysoikeus ja tekijän näyttämisoikeus. Esimerkiksi kirjan kaupasta ostanut henkilö voi myydä kirjan edelleen, taideteoksen omistuksensa hankkinut voi näyttää teosta julkisesti tai yksityinen henkilö voi myydä levyn toiselle tekijänoikeuden estämättä.

Tekijänoikeuden raukeaminen on erotettava *tekijänoikeuden voimassaolon päättymisestä*, joka tarkoittaa tekijänoikeudellisen suoja-ajan päättymistä, sekä *tekijänoikeudesta luopumisesta*, joka tarkoittaa tekijän vapaaehtoista luopumista osasta tai kaikista (taloudellisista) oikeuksistaan teokseen.

## Katso myös
* Tekijänoikeus Suomessa

## Lähteet

## Aiheesta muualla
*
What a bitch

**What a bitch** on Marjaana Aumaston vuonna 2007 ilmestynyt runokokoelma. Teoksen julkaisi Tammi.

## Lähteet

## Aiheesta muualla
* Kainulainen, Siru: Tunnistettava naishahmo *Turun Sanomat* 1.5.2007.
* Kantokorpi, Mervi: Aikanartun runopuhetta *Helsingin Sanomat* 3.6.2007.
Vastarusko

**Vastarusko** on auringonlaskun aikaan itäisessä horisontissa havaittava punertavanruskea alue. Sen alapuolella on maan varjo. Sen voi nähdä myös aamulla länsitaivaalla. 
Vastarusko näkyy sitä kirkkaampana mitä enemmän kosteutta ja pölyä ilmakehässä on.

## Lähteet
* Maan varjo - astro.utu.fi
National Rail

**National Rail** on brittiläisen Association of Train Operating Companiesin (ATOC) omistama tavaramerkki, jonka alaisuudessa markkinoidaan suurinta osaa Ison-Britannian rautatieliikenteen henkilöliikennepalveluista. ATOC:n alaisuudessa toimii yli 20 rautatieyhtiötä, jotka vastaavat liikenteen toteutuksesta. Kaikkien yhtiöiden juna-aikatauluja ja lippujen hintoja voi hakea National Rail Enquiries -palvelusta. Kaikki myytävät junaliput ovat ulkoasultaan samanlaisia, ja niissä on National Railin kaksoisnuolilogo.

Rautateiden infrastruktuurista Isossa-Britanniassa vastaa Network Rail. Pohjois-Irlannin rautatieyhtiö NI Railways ei ole osa National Rail -yhteistyötä.

## Lähteet

## Aiheesta muualla
*National Rail Enquiries
Islamic Republic of Iran Broadcasting

**Islamic Republic of Iran Broadcasting** (**IRIB**) (, ) on Iranin yleisradioyhtiö, joka tunnettiin ennen islamilaista vallankumousta nimellä Iranin kansallinen radio ja televisio.

IRIB omistaa muun muassa valtakunnalliset TV1, TV2, TV3, TV4 ja TV5 -televisiokanavat, useita paikalliskanavia, englanninkielisen Press TV -uutiskanavan sekä radiokanavia. Se julkaisee myös päivittäin ilmestyvää Jam-e Jam -sanomalehteä.

## Aiheesta muualla

*IRIB:n kotisivut 
*IRIB World Service
Hurri (täsmennyssivu)

**Hurri** voi viitata seuraaviin:

* Sukunimenä:
** Jan Hurri, suomalainen taloustoimittaja
** Joonas Hurri (s. 1991), suomalainen jääkiekkoilija
** Keijo Hurri (1927–1995), suomalainen jalkapalloilija
** Maija Hurri, suomalainen kristillinen kirjailija
** Olavi Hurri (1927–2010), suomalainen päätoimittaja ja toiminnanjohtaja
** Vihtori Hurri, suomalainen punakaartin rintamapäällikkö
* Muita merkityksiä:
** hurrilaiset, muinainen kansa
** hurri, hurrilaisten kieli
** hurri, suomenruotsalaisista ja joskus myös ruotsinruotsalaisista käytetty haukkumanimi
** Sana *hurri* tarkoittaa myös erilaisia karvaisia asioita. Nimitys ei ole yhteydessä ruotsinkielisten ihmisten nimityksen kanssa.

## Lähteet
Purppuravalo

**Purppuravalo** on auringon laskettua samalla suunnalla taivaanrannassa havaittava purppuran värinen kaareva alue . Se on voimakkaimmillaan porvarillisen hämärän lopulla, kun aurinko on 4-6 astetta horisontin alapuolella. Se ulottuu 20-30 asteen korkeudelle horisontista. Ilmiö näkyy parhaiten ilmakehän ollessa puhdas, kuten sään seljettyä sateen jälkeen. Sama ilmiö näkyy myös aamulla auringonnousun suunnassa porvarillisen hämärän alussa.

Purppuravalo syntyy punaisen ja sinisen valon sekoittuessa. Sininen valo on alemmasta ilmakehästä maapallon varjoon sironnutta valoa. Punainen valo puolestaan on ilmakehässä pitkän matkan kulkenutta punertunutta valoa, joka siroaa stratosfäärin alaosissa noin 20-30 kilometrin korkeudessa leijailevasta erittäin hienojakoisesta pölystä. Purppuravalon voimakkuus vaihtelee, ja joinakin iltoina sitä ei näy lainkaan. Mitä enemmän pölyä stratosfäärin alaosissa on, sitä voimakkaampana purppuravalo näkyy. Esimerkiksi Pinatubon tulivuoren purkauksen jälkeen 1991 purppuravalo näkyi hyvin usein noin vuoden verran.

## Lähteet
* Purppuravalo - astro.utu.fi 

## Aiheesta muualla
Upton Parkin metroasema

**Upton Park** on Lontoon metron Hammersmith & City Linen ja District Linen asema. Se sijaitsee Upton Parkin kaupunginosassa Newhamin alueella Itä-Lontoossa. Asemalta on lyhyt matka West Ham Unitedin entiselle kotistadionille Boleyn Groundille, jota kutsutaan usein myös nimellä Upton Park.

Upton Parkin aseman avasi London, Tilbury and Southend Railway (LTSR) vuonna 1877. Asemalla on kaksi käytössä olevaa laituriraidetta.

Tiedosto:Upton Park tube station 4.jpg|Näkymä laiturialueelta
Tiedosto:Upton Park tube station 7.jpg|Opaste West Ham Unitedin stadionille aseman tunnuskyltin yläreunassa
Tiedosto:Upton Park tube station 8.jpg|Aseman lippuhalli


## Lähteet

## Aiheesta muualla
Maan varjo

**Maan varjolla** tarkoitetaan auringonlaskun aikana itäisessä horisontissa ja auringonnousun aikaan läntisessä horisontissa havaittavaa siniharmaata aluetta. Sen yläpuolella olevaa ruskeaa aluetta kutsutaan vastaruskoksi. Niiden raja ei ole terävä, koska ilmakehän ylärajakaan ei ole terävä.

Maan varjo näkyy taivaanrannasta kohoavana siniharmaana vyöhykkeenä auringonlaskun vastakkaisella suunnalla, ja se sulautuu ilman selvää rajaa punertavaan vastaruskoon. Saman ilmiön voi nähdä myös aamulla länsitaivaalla ennen auringonnousua. Mitä pitemmälle aurinko laskee, sitä korkeammalle varjo kohoaa. Liike muuttuu yhä nopeammaksi varjon noustessa. Varjo katoaa lopulta hämärään kohottuaan 5-10 asteen korkeudelle. Aamulla puolestaan varjo näkyy länsitaivaalla ja laskee sitä mukaa kun aurinko nousee idän suunnalta.

Maan varjo näkyy sitä selvemmin mitä puhtaampi alailmakehä on. Sen yläpuolisen vastaruskon kirkkaus taas kasvaa mitä enemmän epäpuhtauksia on, mikä tekee maan varjon erottamisen helpommaksi.

## Lähteet
* Maan varjo - astro.utu.fi 

### Viitteet

## Aiheesta muualla
Steve Jobs (kirja)

**Steve Jobs** on Walter Isaacsonin kirjoittama elämäkertakirja Applen perustajasta Steve Jobsista. Teoksen on suomentanut Jyri Raivio, ja se ilmestyi 2011 Otavan kustantamana.

## Tausta

Kirjoittaja Isaacson on *[[Time]]n* entinen päätoimittaja ja työskennellyt myös CNN:llä. Hän on kirjoittanut aiemmin elämäkerrat Benjamin Franklinista ja Albert Einsteinista.

Teos oli alun perin tarkoitus julkaista nimellä *iSteve: The Book of Jobs* mutta Jobsin vaimo ja tytär pitivät nimeä teennäisenä. Jobsista on kirjoitettu aiemmin kaksi elämäkertaa, joille hän ei kuitenkaan ole antanut hyväksyntäänsä, vaan toisen julkaiseminen sai hänet kieltämään sen kustantajan kaikkien julkaisujen myynnin Applen myymälöissä. 

Elämäkerran kirjoittaja Isaacson kertoo, että Jobs otti häneen useita kertoja yhteyttä, jotta hän ottaisi kirjan tehtäväkseen, mutta Isaacson halusi lykätä aloitusta jopa vuosikymmenien päähän, "siinä vaiheessa kun jäät eläkkeelle". Kun Jobsin vaimo Laurene Powell otti yhteyttä Jobsin jäätyä sairauslomalle ja sanoi, että on viimeinen hetki, Isaacson tarttui työhön. Hän tapasi Jobsin puolentoista vuoden aikana nelisenkymmentä kertaa. Lisäksi hän haastatteli yli sataa Jobsin tavalla tai toisella tuntenutta ihmistä. Jobs suostui siihen, ettei hänellä ole tekstin suhteen mitään sananvaltaa.

## Vastaanotto

Helsingin sanomien kriitikon Aleksi Moision mukaan teos ei sisällä varsinaisesti suuria uusia tietoja, mutta se syventää kuvaa ikoniksi nousseesta Jobsista. Moision mukaan kirjan julkisuuteen saamisen kiire näkyy suomennoksessa.

## Lähteet

## Aiheesta muualla
*Teos ''Steve Jobs'' Otavan sivuilla 
*Teoksen suomentajan Jyri Raivion kommentti, Suomenkuvalehti.fi
Bergengren

**Bergengren** on Ruotsin ritarihuoneeseen kirjoitettu aatelissuku numero 509 ja 1298. Suku on lähtöisin norrköpingistä, missä Anund Thorsson oli pormestarina 1500-luvun jälkipuoliskolla. Myös hänen poikansa Göran mainitaan kaupungin pormestarina vuonna 1618. Anund Göransson (1596–1651) työskenteli kuparikaivosten konttorissa Tukholmassa ja vuodesta 1629 amiraliteetin kirjanpitäjänä. Hänestä tuli kruunun kuparikauppias Stora Kopparberg -kaivoksilla vuonna 1633 ja kaivoksen tarkastaja 1639. Hänet aateloitiin 1650.Georg Bergengren (1659–1710) oli nuorempana matkustellut viiden vuoden ajan Italiassa, Saksassa ja Hollannissa tutustumassa sotavoimien uudistuksiin. Palattuaan Ruotsiin hänestä tuli eversti, Ranskan lähettiläs Augustin Leijonsköldin sihteeri ja sitten kuninkaallisen kanslian kanslisti. Palveltuaan kuninkaallista neuvostoa ja sotamarsalkka Jacob Johan Hastferia Bergengren nimitettiin Riikaan kenraalikuvernöörin kansliaan, missä tuli sihteeriksi 1690. Hänet aateloitiin 1692 ja hän kuoli Riian piirityksessä.

## Lähteet
*

### Viitteet
Donuts

**Donuts** on yhdysvaltalaisen tuottaja J Dillan (oikealta nimeltään James Yancey) instrumentaalista hip hop -musiikkia sisältävä albumi. Se on julkaistu Stones Throw -levymerkillä J Dillan 32-vuotissyntymäpäivänä 7. helmikuuta 2006. Albumilla on 31 samplepohjaista hip hop -biittiä, joiden kesto on pääasiassa 1–2 minuutin väliltä. *Donuts* on ikään kuin täyspitkäksi albumiksi venytetty demonauha, jossa kappaleenvaihdokset tapahtuvat töksähdellen. Silti *Donuts* on noussut klassikkolevyksi omassa genressään ja saanut loistavia arvosteluja heti julkaisemisestaan lähtien. Siitä on julkaistu sekä CD- että vinyylipainos, josta julkaistiin uusintaversio vuonna 2011.

*Donuts* jäi viimeiseksi J Dillan elinaikana julkaistuksi levyksi, sillä hän kuoli 10. helmikuuta 2006 kotonaan Los Angelesissa, vain kolme päivää *Donutsin* julkaisemisen jälkeen. Hän sairasti harvinaislaatuista verisairautta, johon ei ollut parannuskeinoa. Sairauden takia hän söi 15 eri lääkettä ja oli jatkuvasti huonossa kunnossa.

Vuonna 2005 sairauden kuluttama artisti vietti pitkiä aikoja sairaalassa. Kuolemaa edeltävänä kesänä hänen ystävänsä Stones Throw –levy-yhtiöstä päättivät tarjota auttavan kätensä. He toivat hänelle pienen levysoittimen ja samplerin, joilla hän pystyi jatkamaan musiikin tekemistä myös sairaalassa ollessaan. *Donutsin* 31 kappaleesta 29 syntyi näiden pitkien sairaalajaksojen aikana.

## Kappaleet

# Donuts (Outro) - 0:12
# Workinonit - 2:57
# Waves – 1:38
# Light My Fire – 0:35
# The New – 0:49
# Stop – 1:39
# People – 1:24
# The Diff'rence – 1:52
# Mash – 1:31
# Time: The Donut of the Heart – 1:38
# Glazed – 1:21
# Airworks – 1:44
# Lightworks – 1:55
# Stepson of the Clapper – 1:01
# The Twister (Huh, What) – 1:16
# One Eleven – 1:11
# Two Can Win – 1:47
# Don't Cry – 1:59
# Anti-American Graffiti – 1:53
# Geek Down – 1:19
# Thunder – 0:54
# Gobstopper – 1:05
# One for Ghost – 1:18
# Dilla Says Go – 1:16
# Walkinonit – 1:15
# The Factory – 1:23
# U-Love – 1:00
# Hi. - 1:16
# Bye. - 1:27
# Last Donut of the Night - 1:39
# Donuts (Intro) - 1:11

## Lähteet

* http://www.stonesthrow.com/jdilla
* http://www.stonesthrow.com/store/album/jdilla/donuts-album 
* http://www.thefader.com/2006/11/18/shine-on-and-on-extended-sentimental-remix/
* http://www.stonesthrow.com/news/2006/04/fantastic-voyage
* http://www.discogs.com/J-Dilla-Donuts/master/68208
The Sixties Blondies

**The Sixties Blondies** on lauluyhtye, joka esittää 1960-luvun musiikkia. Yhtyeeseen kuuluvat Eeva-Leena Pokela, Kati Borg-Penttilä ja Irma Tapio. Yhtye täydentää Back to the Sixties -yhdistyksen musiikkitarjontaa, ja The Sixties Blondies esiintyy BTS Housebandin kanssa erilaisissa tilaisuuksissa. Yhtye esiintyy myös pelkän pianon säestyksellä.

## Aiheesta muualla
*http://www.backtothesixties.fi
Korea Train Express

**Korea Train eXpress** (**KTX**) on Etelä-Korean suurnopeusjunajärjestelmä, jota liikennöi pääosin Korail. 

## Rataverkosto
Ensimmäisen osan, 420-kilometrisen *Gyeongbu*-suurnopeusjunaradan rakentaminen Soulista Osongin ja Daejeonin kautta Busaniin alkoi vuonna 1992. Rata otettiin käyttöön vaiheittain ja se valmistui lopullisesti vuonna 2006.  Toinen rataosuus, *Honam*-suurnopeuslinja (182 kilometriä) Osongista Gwangju Songjeongiin avattiin vuonna 2015. Kolmas osuus, *Sudokwon*-rata on 61 kilometrinen haararata Osongin ja Soulin väliseltä radalta Soulin eteläosiin. Se otettiin käyttöön joulukuussa 2016. 

## Lähteet

## Katso muualla
Pelin henki (vuoden 2000 elokuva)

**Pelin henki** (, tunnetaan myös nimellä *Deception*) on vuonna 2000 ensi-iltansa saanut toimintatrilleri, jonka on ohjannut John Frankenheimer. Elokuva jäi taloudellisesti tappiolle ja sai osakseen kritiikkiä. Elokuvan pääosia esittävät Ben Affleck, Charlize Theron, Gary Sinise, James Frain, Dana Stubblefield, Isaac Hayes ja Danny Trejo. 

## Rooleissa

## Aiheesta muualla
* 
*
Aden Bulle Mohamud

**Aden Bulle Mohamud** (k. 9. marraskuuta 2011 Mogadishu, Somalia) oli somalialainen poliitikko ja Somalian väliaikaishallinnon parlamentin jäsen vuodesta 2001 alkaen.

Aden Bulle oli sotilasarvoltaan eversti Somalian armeijassa. Hän pakeni 1990-luvulla Somalian sisällissotaa Suomeen ja asui perheineen Espoossa. Hän oli Suomen kansalainen.

Marraskuussa 2011 kolme AK-47-rynnäkkökiväärein aseistautunutta miestä murhasi Aden Bullen Mogadishussa Dherkenleyn kaupunginosassa. Somalian väliaikaishallinnon parlamentin edustaja tuomitsi veriteon. Aden Bulle oli kuollessaan 67-vuotias. Al-Shabaab-järjestön taistelijat olivat samalla viikolla hyökänneet myös muita Somalian väliaikaishallinon edustajia vastaan Mogadishussa.

Toisen teorian mukaan hänet ammuttiin tiesululle, koska auto ei totellut pysähtymiskäskyä.

## Lähteet
Walter Isaacson

**Walter Isaacson** (s. 20. toukokuuta 1952) on yhdysvaltalainen toimittaja ja elämäkertakirjailija. Isaacson on kirjoittanut suositut elämäkerrat muun muassa Leonardo da Vincistä, Albert Einsteinistä, Steve Jobsista ja Elon Muskista. Hän on Aspen Instituten hallituksen puheenjohtaja ja toimitusjohtaja. Hän on aiemmin ollut CNN:n hallituksen puheenjohtaja ja toimitusjohtaja tammikuuhun 2003 asti ja Time-lehden päätoimittaja. Yhdysvaltojen presidentti Barack Obama nimitti hänet Broadcasting Board of Governorsin (BBG) puheenjohtajaksi vuonna 2011. BBG vastaa Yhdysvaltojen valtion ylläpitämien Voice of American, Radio Free Europen ja muiden viestintävälineiden toiminnasta.
 
## Teokset
### Suomennetut teokset
* *[[Steve Jobs (kirja)|Steve Jobs]]*, suomentanut Jyri Raivio, Otava, 2011 
**Leonardo da Vinci,* suomentanut Tero Valkonen, Bazaar 2019 
**Elon Musk,* suomentanut Jorma-Veikko Sappinen, WSOY, 2023 

### Englanninkieliset teokset
* *The Wise Men: Six Friends and the World They Made*, 1986 – Evan Thomasin kanssa
* *Kissinger: A Biography*, 1992
* *Benjamin Franklin: An American Life*, 2003
* *Einstein: His Life and Universe*, 2007
* *American Sketches,* Simon & Schuster, 2009 
* *Steve Jobs*, Simon & Schuster, 2011 
* *The Innovators: How a Group of Inventors, Hackers, Geniuses, and Geeks Created the Digital Revolution, *2014
* *Leonardo da Vinci*. Simon & Schuster, 2017 
* *The Code Breaker: Jennifer Doudna, Gene Editing, and the Future of the Human Race*. Simon & Schuster, 2021 

## Lähteet

## Aiheesta muualla
Estadio de Bata

**Estadio de Bata** on monikäyttöinen stadion Batassa, Päiväntasaajan Guineassa. Stadion valmistui vuonna 2007 ja sinne mahtui aluksi 22&nbsp;000 katsojaa, kunnes sen määrä laajennettiin 40 000 paikkaan vuoden 2012 jalkapallon Afrikan-mestaruuskisoja varten. se toimii Akonangui FC:n kotistadionina.

## Lähteet
Akseli Salokannel

**Juho Akseli Salokannel** (sukunimi vuoteen 1898 *Sirenius*; 4. helmikuuta 1876 Hämeenlinna – 20. marraskuuta 1969 Hämeenlinna) oli suomalainen kouluneuvos ja kirjailija.

Salokanteleen vanhemmat olivat mylläri Johan Sirenius-Siirainen ja Matilda Karolina Nyberg. Hän valmistui kansakoulunopettajaksi Rauman opettajaseminaarista vuonna 1900 ja filosofian kandidaatiksi Helsingin yliopistosta 1917.

Salokannel oli naimisissa kaksi kertaa, 1900–1942 käsityönopettaja Helmi Rostedtin kanssa ja vuodesta 1944 opettaja Katri Emilia Tuomisen kanssa.
## Teoksia
* *Kanervaisilta kankahilta : kertomuksia ja kuvauksia 1*.     Gummerus 1902
* *Kanervaisilta kankahilta : kertomuksia ja kuvauksia 2*.     Boman ja Karlsson, Hämeenlinna 1903
* *Sydänmaalle valoa ja valistusta* :kertomuksia. Salaneuvos Costianderin Urjalan kunnalle lahjoittaman "Siveellisyyden edistämisrahaston" palkitsema teos.    Tampere 1903
* *[[Uno Cygnaeus]] ja nykyaikainen kansanopetuksen uudistus*.  Kasvatusopillisia tutkielmia 8.        Otava 1918
* *Vanajan kirja 1-2*. Wanaja-seuran julkaisuja 1.         Wanaja-seura, Hämeenlinna 1955-1956
* *Vanhaa Vanajaa*. Wanaja-seuran julkaisuja 3.         Wanaja-seura, Hämeenlinna 1959
* *Vanajan kirjasto 1861-1961*.           Vanajan kirjasto, Hämeenlinna 1961
* *Vanhaa Hämeenlinnaa*.        Karisto 1964
* *Elettyä elämää*.    Karisto 1968

## Aiheesta muualla
* Vapaasti ladattavia Akseli Salokanteleen e-kirjoja Project Gutenbergiltä

## Lähteet
*  Pohjoissavolaisen kaunokirjallisuuden bibliografia : Akseli Salokannel